דגל אריה ושמש

**דגל האריה והשמש** (בפרסית: **پرچم شیر و خورشید**, מבטאים: Parcham-e Shir o Khorshid) הוא דגל לאומי איראני היסטורי. הדגל הוא תלת-פסי (המורכב משלושה צבעים) אופקיים בצבעי ירוק לבן ואדום, ועליהם סמל האריה והשמש, סמל פרסי-טורקי שהיה בעבר סמלה הלאומי של איראן. הוא שימש כדגל המדינה של איראן משנת 1907 ועד המהפכה האיראנית של 1979. לאחר המהפיכה נאסר השימוש בו. מאז לדגל לא היה מעמד רשמי אך הוא ממשיך לשמש כסמל היסטורי ופוליטי, במיוחד בקרב התפוצות האיראניות ותנועות האופוזיציה האיראנית.

## תיאור הדגל
### סמל האריה והשמש
הסמל מורכב מציור של אריה אסייתי מול שמש עולה, צבוע בזהב ובמרכזו פס לבן. מראהו השתנה לאורך זמן. בגרסאות מסוימות, האריה אוחז חרב, בעוד שבאחרות הוא עומד ללא נשק, כשכל ארבע כפותיו על הקרקע. השמש מתוארת כיום כדיסק פשוט עם קרניים, אם כי עיצובים קודמים כללו לעיתים קרובות פנים. גרסאות מסוימות כוללות פרט הרלדי נוסף מתחת לאריה.
ממוזער|300x300 פיקסלים|דף בנייה לעיצוב מודרני סטנדרטי של דגל האריה והשמש (יחס 4:7)
בעיצוב המודרני הסטנדרטי, האריה עומד על בסיס המחזיק חרב, לשמש אין תווי פנים, ואין כתר. הבסיס מונח ישירות על הפס האדום, מבלי להשאיר רווח מתחתיו.

### מבנה
המפרטים המוצגים להלן מקורם בפרופורציות שנקבעו במסגרת התקינה האחרונה לעיצוב המודרני של דגל האריה והשמש. "דגל האריה והשמש של איראן מוגדר כטריקולור אופקי בגבהים שווים, בצבעי ירוק-לבן-אדום, ביחס גובה-רוחב של 4:7. אורך הדגל הוא 120X210 יחידות. סמל אריה ושמש מוזהבים בגודל 39X54 יחידות, ממורכז אופקי על הפס הלבן וממוקמות ישירות מעל הפס האדום."

### פלאטת צבעים
הערכים הבאים נגזרים מהעיצוב המודרני הסטנדרטי של הדגל. בעבר יצרנים של דגלים נהגו להשתמש בגוונים שונים, שהיו לעיתים קרובות כהים יותר, של הצבעים העיקריים בדגל: ירוק, לבן, אדום וצהוב/זהב.

## היסטוריה

### מקורות טרום-אסלאמיים
[ממוזער|חותם מתקופת ה[האימפריה הפרסית האחמנית|אימפריה הפרסית האחמנית המתאר את ארתחששתא השני יחד עם ענהיטה במוטיב של אריה ושמש]]
האריה והשמש הם סמל איראני מטבעו וניתן לייחס את מקורו אלפי שנים אחורה, אפילו לפני תקופת האימפריה הפרסית האחמנית. בתקופה האחמנית, מוטיב האריה והשמש הופיע במספר צורות. דוגמה אחת כזו היא חותם המתאר את ארתחששתא השני מלווה באנהיטה, כאשר היא רוכבת על אריה כשמאחוריה שמש המסמלת את מיתרה.

### התקופה הספווית והקג'רית
הסמל המשיך להופיע לסירוגין לאורך המאות עד שהסמל אומץ בתקופת האימפריה הספווית כדי להבדיל את הזהות הלאומית של המדינה ממעצמות שכנות, כמו האימפריה העות'מאנית עם סהר וכוכב.

האריה והשמש הפכו לסמל לאומי רק בתקופת איראן הקג'ארית. אחת ההופעות הראשונות של האריה אוחז חרב על דגל הייתה במהלך מלחמת רוסיה-פרס (1804–1813).

נהוג לחשוב שהפעם הראשונה בה הופיע הסמל על גבי דגל טריקולור בעיצוב הראשוני שלו בצבעי ירוק-לבן-אדום עם פסים דקים ירוקים ואדומים, הייתה בין השנים 1848 ל-1852 בתקופת שלטונו של נאסר א-דין שאה קאג'אר, בעיצוב של המדינאי והיועץ הקיסרי פרסי אמיר כביר.

### סוף עידן הקג'אר והפהלווי
ממוזער|דגלי האריה והשמש רבים שהונפו בפסארגאדה במהלך חגיגות 2,500 שנה לאימפריה הפרסית, 1971.
ממוזער|איור של פגישה היסטורית בין מוסטפא כמאל אטאטורק ורזא שאה בשנת 1934
הגרסה הרשמית הראשונה של דגל האריה והשמש אומצה בעקבות המהפכה החוקתית האיראנית של 1906 ועוגנה בחוקי היסוד המשלימים מ-7 באוקטובר 1907 כדגל המדינה. הדגל החדש תואר כטריקולור של "ירוק, לבן ואדום, עם סמל האריה והשמש". ב-4 בספטמבר 1910, צו קבע את הפרטים המדויקים של הסמל, כולל גודלו ומיקומו של האריה ואת צורת הזנב של האריה, החרב והשמש. במהלך תקופה זו, צבעי הדגל היו חיוורים מאוד, כאשר האדום נראה קרוב יותר לוורוד בפועל.

בעקבות ההפיכה של רזה שאה בשנת 1921 ובמהלך תקופת המדינה האימפריאלית של איראן עבר הדגל מספר שינויים הדרגתיים. בשנת 1933 צבעי הדגל הוכהו והשמש הוסרה. בשנת 1964 שונו הפרופורציות של הדגל. בשנת 1972 הממשלה הציגה דגל חדש המשתמש בעיצוב סטנדרטי לסמל האריה והשמש אם כי לא ברור שעיצוב זה אכן החליף בפועל את כל העיצובים שהיו קיימים אז, שכן הסגנון של הסמל המשיך להשתנות כתלות ביצרן.

אף על פי שדגל האריה והשמש שימש כדגל המדינה הרשמי, הטריקולור הירוק-לבן-אדום הפשוט נותר בשימוש נרחב בהקשרים אזרחיים. שתי הגרסאות התקיימו במקביל, כאשר הדגל הנושא את הסמל מזוהה בעיקר עם המדינה והשימוש הדיפלומטי.

### המהפכה הפוסט-אסלאמית
לאחר הפלת המלוכה ב-1979 עם תחילת המהפכה האיראנית, החלה הממשלה הזמנית להפסיק בהדרגה את השימוש בדגל האריה והשמש לטובת הטריקולור הרגיל. עם זאת, לאחר ההשתלטות האסלאמית ב-1980, הממשלה החדשה אסרה לחלוטין את השימוש בדגל הישן, תוך שהיא מצדיקה את ההגבלות בטענה שהדגל הוא סמל ל"מונרכיה המדכאת והמתמערבת", למרות השימוש המסורתי בסמל של האסלאם השיעי. ב-1980, דרש רוחאללה ח'ומייני להסיר את השימוש בסמל האריה והשמש מכל משרדי הממשלה בטענה שהם "מייצגי המשטר הרודני".

כמה פקידים ברפובליקה האסלאמית שינו כיוון וניסו לטעון שהאריה והשמש הם סמל לאסלאם במאמץ לערער את ההפגנות באיראן (2025–2026). למרות זאת, האיראנים ממשיכים להשתמש בהם כסמל של התנגדות לממשל השולט.
קובץ:Amir_Kabir_Flag.svg|טקסט=Supposed tricolour designed by Amir Kabir between 1848 and 1852, modern reconstruction| טריקולור לכאורה שעוצב על ידי אמיר כביר בין השנים 1848 ו-1852, שחזור מודרני
קובץ:Tricolour_Flag_of_Iran_(1886).svg|טקסט=Supposed equal-stripe tricolour reported in 1886, modern reconstruction| טריקולור בעל פסים שווים לכאורה בשנת 1886, שחזור מודרני
קובץ:State_flag_of_Persia_(1907–1933).svg|טקסט=State flag of Persia (1907–1933), modern reconstruction [citation needed]| דגל המדינה של פרס (1907–1933), שחזור מודרני
קובץ:State_flag_of_Iran_(1933–1964).svg|טקסט=State flag of Iran (1933–1964), modern reconstruction [citation needed]| דגל המדינה של איראן (1933–1964), שחזור מודרני
קובץ:Flag_of_Iran_with_Official_Lion_and_Sun_emblem_stylized_1970s.svg|טקסט=Historical version using the former standardised Lion and Sun emblem (1972–1980)| גרסה היסטורית המשתמשת בסמל האריה והשמש הסטנדרטי הקודם (1972–1980)
קובץ:State_flag_of_Iran_(1964–1980).svg|טקסט=Standardised modern version used from 2012 onwards| גרסה מודרנית סטנדרטית בשימוש משנת 2012 ואילך


## ייצוגים מודרניים
מאז ההחלטה לוותר על דגל האריה והשמש, לא קיים תקן רשמי ממשלתי המגדיר את המראה המודרני של דגל זה במדויק. כתוצאה מכך, רפרודוקציות מודרניות של הדגל משתנות מבחינת הפרטים של העיצובים כולל גוני הצבעים, הפרופורציות, נוכחות או היעדר של כתר, ובמיוחד אופן העיבוד של סמל האריה והשמש. בהיעדר מפרט רשמי, עיצוב מודרני סטנדרטי משמש כיום כמודל ייחוס דה פקטו.

## שימוש עכשווי
מבחינה היסטורית, מאז המהפכה האסלאמית, דגל האריה והשמש נקשר לתנועות מונרכיסטיות, בעוד שכמה קבוצות רפובליקניות ורפורמיסטיות העדיפו את הטריקולור הפשוט. עם הזמן, דגל האריה והשמש אומץ באופן רחב יותר כסמל לזהות הלאומית האיראנית ולהתנגדות לרפובליקה האסלאמית במקום לסמל באופן בלעדי את המלוכה שלפני 1979.

### שימוש במחאות
[ממוזער|הפגנה של [המועצה הלאומית העליונה להתנגדות באיראן, ברלין, ספטמבר 2024]]
הדגל נראה באופן קבוע בעצרות בינלאומיות ברחבי אמריקה הצפונית ואירופה, שם חברי התפוצה האיראנית מנופפים בו כדי להראות סולידריות עם תנועות המחאה באיראן. הוא בלט במיוחד במהלך הפגנות בערים מערביות מרכזיות כמו לונדון, ברלין, פריז, מינכן, טורונטו ולוס אנג'לס.

#### מחאות 2025–2026
מבחינה פנימית, דגל האריה והשמש הופיע מחדש במהלך המחאות באיראן בשנים 2025–2026, כאשר מפגינים נופפו בפומבי בדגל ובמקרים מסוימים, קרעו ושרפו דגלים רשמיים של הרפובליקה האסלאמית.

במסגרת הרצון להביע סולידריות עם ההתקוממויות באיראן, קרעו מפגינים את הדגל האסלאמי בשגרירות איראן בלונדון והחליפו אותו בדגל האריה והשמש. ב-14 בפברואר 2026, דגלים ענקיים באורך 50 מטר הונפו במינכן במהלך מחאות בתפוצות לציון "יום הפעולה העולמי". דגל האריה והשמש נתפס כסמל לחילוניות של איראן ולחופש, בניגוד לשלטון התיאוקרטי.

### אימוג'י של הדגל
ב-9 בינואר 2026, ספריית האימוג'י הפתוחה Twemoji שנעשה בה שימוש בפלטפורמות אינטרנטיות שונות, בין היתר רשת X (לשעבר טוויטר) החליטה לעדכן את הקוד שלה. הם החליפו את העיצוב של אימוג'י דגל איראן ובמקום דגל הרפובליקה האסלאמית (עם הסמל במרכז), הם העלו את **דגל האריה והשמש** ההיסטורי. ברגע שהקוד עודכן, כל מקום באתר שבו הופיע האימוג'י של איראן השתנה אוטומטית. זה כלל פוסטים ישנים, תצוגת הביו (Bio) של משתמשים ושמות תצוגה. דמויות בכירות יותר ופחות במשטר האיראני, כולל חשבונות רשמיים של משרדי ממשלה ואפילו עלי ח'אמנאי (לפני מותו), שהשתמשו בדגל איראן בשם הפרופיל שלהם כסמל לאומי, נוכחו פתאום לראות שדגל האריה והשמש מופיע עכשיו בפרופילים שלהם. חלקם הסירו את הדגל מפרופילי הטוויטר שלהם ממש לפני שהשינוי נכנס לתוקף אך היו כאלו שלא עשו זאת, מה שהוביל לכך שגולשים עשו צילומי מסך של פרופילים ששייכים לפקידי המשטר האסלאמי לצד דגל האריה והשמש, ואלו שותפו באופן נרחב.

## גלריה

קובץ:Lion_and_Sun_flag_(3-5).svg|טקסט=3:5 ratio| יחס של 3:5
קובץ:Lion_and_Sun_flag_(1-2).svg|טקסט=1:2 ratio| יחס של 1:2
קובץ:Lion_and_Sun_flag_(1-1).svg|טקסט=Square| מרובע
קובץ:Lion_and_Sun_flag_(circle,_alternate_ratio).svg|טקסט=Circle| עיגול
קובץ:Lion_and_Sun_flag_(emoji).svg|טקסט=Flag emoji| אמוג'י של הדגל

קובץ:Lion_and_Sun_flag_(historical).svg|טקסט=Modern reconstruction using proportions seen in the 1973 Persian Empire celebration| שחזור מודרני באמצעות פרופורציות שנראו בחגיגות ה-2500 שנים לאימפריה הפרסית
קובץ:Naval_flag_of_Iran_1933-1980.svg|טקסט=Modern design with the full wreath and crown| עיצוב מודרני עם זר וכתר מלאים
קובץ:Flag_of_Iran_before_1979_Revolution.svg|טקסט=Modern design with the crown and without the platform| עיצוב מודרני עם כתר
קובץ:Naval_flag_of_Iran_standard.svg|טקסט=Traditional digital design with the crowned wreath| עיצוב דיגיטלי מסורתי עם זר
קובץ:Flag_of_Iran.png|טקסט=Traditional digital design| עיצוב דיגיטלי מסורתי
קובץ:Standardized_Iran_Lion_and_Sun_Flag_(2026_Farsiani_Revision).svg|טקסט=Alternative recent standardisation based on the 1972 version. Construction sheet can be found here| תקינה חלופית עדכנית המבוססת על גרסת 1972
קובץ:Lion_and_Sun_Tricolor_Flag_2.svg|טקסט=Traditional variant of the Lion and Sun flag used prior to the revolution| הגרסה המסורתית של דגל האריה והשמש, שהייתה בשימוש לפני המהפכה
קובץ:Traditional_Lion_and_Sun_emblem_flag.png|טקסט=Another contemporary rendition of the flag| גרסה עכשווית נוספת של הדגל
קובץ:Modern_recreation_of_the_Iranian_Lion_and_Sun_flag.jpg|טקסט=Variant that has also been widely used in protests| גרסה שנמצאת בשימוש נרחב גם במחאות
קובץ:State_Flag_of_the_Imperial_state_of_Iran.png|טקסט=Another variant used by numerous protesters; this design is the one used in the 50-metre Munich flag| גרסה נוספת ששימשה מפגינים רבים; עיצוב זה הוא זה ששימש בדגל מינכן באורך 50 מטר

קובץ:Iranian_flags_with_sun_and_lion.jpg|טקסט=Protest for the regularisation of sans papiers immigrants in Brussels on 17 June 2007| מחאה למען הסדרת מעמדם של מהגרים לא חוקיים, בריסל, 17 ביוני 2007
קובץ:Lion_and_Sun_flag_during_Iranian_green_movement_Demonstration_(3653380196).jpg|טקסט=Green Movement solidarity protest in Irvine, California on 21 June 2009| מחאת סולידריות של התנועה הירוקה, אירווין, קליפורניה, 21 ביוני 2009
קובץ:Lion_and_Sun_flag_during_Iranian_green_movement_Demonstration_(3653381220).jpg|טקסט=Lion and Sun flag being waved during the Green Movement solidarity protest in Irvine, CA on 21 June 2009| מחאת הסולידריות של התנועה הירוקה באירווין, קליפורניה, ב-21 ביוני 2009
קובץ:Man_with_the_lion_and_sun_umbrella.jpg|טקסט=| אדם מהתפוצה האיראנית אוחז במטריית דגל האריה והשמש, אמסטרדם, 25 ביולי 2009
קובץ:Iran_solidarity_demonstration_Berlin_2022-10-22_81.jpg|טקסט="Woman, Life, Freedom" solidarity protest at the Tiergarten in Berlin, 22 October 2022| מחאת סולידריות של תנועת נשים, חיים, חופש בפארק טירגארטן בברלין, 22 באוקטובר 2022
קובץ:Lion_and_Sun_Flag_of_Iran.jpg|טקסט=Flag flown at a Woman Life Freedom solidarity protest in Victoria, BC on 19 November 2022| מחאת סולידריות של תנועת נשים, חיים, חופש בויקטוריה, קולומביה הבריטית, 19 בנובמבר 2022
קובץ:Iran_freedom_protest_in_Trafalgar_Square_-_geograph.org.uk_-_7445625.jpg|טקסט=Various flags shown during a protest at Trafalgar Square, London on 1 April 2023| הפגנה בכיכר טרפלגר, לונדון ב-1 באפריל 2023
קובץ:Perth-iran-rally-Jan10-1.jpg|טקסט=Solidarity rally against the Islamic regime in Perth, Australia on 10 January 2026| עצרת סולידריות נגד המשטר האסלאמי בפרת', אוסטרליה, 10 בינואר 2026
קובץ:Iranian_Lion_and_Sun_flag_raised_at_Iranian_Embassy_in_Washington_D.C.jpg|טקסט=Lion and Sun flag raised at theIranian Embassy in Washington D.C. on 11 January 2026| דגל האריה והשמש שהונף בשגרירות איראן בוושינגטון די.סי. ב-11 בינואר 2026
קובץ:2026.01.11_Free_Iran_Demonstration,_Washington,_DC_USA_01156_07415_(55036380475).jpg|טקסט=Rally held in Lafayette Square, Washington, D.C. on 11 January 2026| עצרת בכיכר לאפייט, וושינגטון די.סי. ב-11 בינואר 2026
קובץ:Iran_protest_in_Gothenburg_2026-01-17_07.jpg|טקסט=Anti-Islamic Republic protest in Gothenburg, Sweden, 17 January 2026| מחאה אנטי-אסלאמית בגטבורג, שוודיה, 17 בינואר 2026
קובץ:2026-01-17_San_Jose_Iran_solidarity_protest.jpg|טקסט=Solidarity rally against the Islamic regime in San José, 17 January 2026| עצרת סולידריות נגד המשטר האסלאמי בסן חוזה, 17 בינואר 2026

קובץ:Motorcade_during_Nixon's_Trip_to_Tehran,_1972.jpg|טקסט=Motorcade carrying U.S. President Richard Nixon during his trip to Tehran on 30 May 1972, with large Iranian and U.S. flags in the background| שיירת מכוניות ובה נשיא ארצות הברית ריצ'רד ניקסון במהלך ביקורו בטהראן ב-30 במאי 1972, כשברקע דגל ארצות הברית
קובץ:Mohammad_Reza_Pahlavi_-_Iran_flag.jpg|טקסט=Mohammad Reza Pahlavi speaking with Iranian military officials, flag visible in background, 1972| מוחמד רזא שאה פהלווי נואם עם גורמים צבאיים איראניים כשהדגל נראה ברקע, 1972
קובץ:Sadeq_Tabatabaei_and_flag.jpg|טקסט=Khomeini spokesperson Sadegh Tabatabaei at a post-revolution press conference with the 1973 version of the flag behind him, March 1979| דובר ח'ומייני, סאדק טבטאבאיי, במסיבת עיתונאים לאחר המהפכה כשמאחוריו גרסת 1973 של הדגל, מרץ 1979
קובץ:Crpcairo.jpg|טקסט=Crown Prince Reza Pahlavi being sworn in with the flag behind him at the Koubbeh Palace in Cairo, 31 October 1980| יורש העצר כורש עלי פהלווי מושבע כשדגל מאחוריו בארמון קובבה בקהיר, 31 באוקטובר 1980


## ראו גם
* דגל איראן
* אריה ושמש

## הערות שוליים

קטגוריה:דגלים המציגים שמש
קטגוריה:דגלים המכילים חיות
קטגוריה:איראן: תרבות
קטגוריה:איראן: סמלים לאומיים
קטגוריה:דגלים מן העבר
קטגוריה:דפים עם תרגומים שלא נסקרו